
1) Am crezut în Nemărginirea Iubirii 


Am crezut în Nemărginirea Iubirii, 
alergând pe țărmurile fără de sfârşit, 
ale Inimilor noastre de Jar, 

despre care nu ştiam că se zvârcolesc, 
în apele tulburi, 

ale Iluzuilor Vieţii şi Morții, 
stingându-se încet, 

sub Cerul de Plumb, 

al unui Timp, 

ce ne strivea cu indiferența lui, 
până şi Eternitatea Clipei, 

în care ne ascundeam, 

Fericirea. 


Am crezut în Nemărginirea Iubirii, 
fără să observăm, 

cortegiile funerare ale Speranțelor, 
ce se îndreptau abătute, 

spre Cimitirele de Cuvinte, 

ce ne erau dăruite cu dărnicie, 

de Orizonturile de gheață, 

ale Zâmbetelor unor Vise, 

ale căror aripi ni se prăbuşeau, 

la tălpile Neputinţei, 

de a rămâne împreună. 

Am crezut în Nemărginirea Iubirii, 
cu toate că eram sufocați, 

de valurile Compromisurilor, 

care ne loveau fără milă, 

Privirile căzute la tălpile unei Lumi, 
care ne obliga, 

să fim sclavii, 

unor Non-Sensuri ale Existenţei, 
Păcatelor Originare, 

care ne cereau, 

să ne lăsăm înfrânți, 

înaintea unui Dumnezeu, 

care nu era al nostru, 

ŞI nici măcar al Străinului, 

din Sufletele Gândurilor noastre. 


Am crezut în Nemărginirea Iubirii, 
de câte ori am îmbrățișat, 

Florile de Lacrimi ale Promisiunilor, 
prin trupurile cărora am mers, 
ținându-ne de mână, 

Adevărul Absolut, 

în flăcările căruia, 

ne-am aruncat conştienţi, 

că ne vom mistui, 

de dragul Sentimentelor, 

ce ni se topeau, 

fără voia noastră, 

pe Steaua căzătoare, 

a Zorilor Singurătăţii, 

unde am rămas încarcerați, 
împreună cu Disperarea, 

ce caută şi acum, 

o licărire de Lumină Divină, 
în tumultul, 

de Întuneric al Destinului. 


Am crezut în Nemărginirea Iubirii, 
crezând că astfel vom zbura, 

deasupra tuturor Suspinelor, 

în ale căror furtuni de Simţăminte, 
naufragiem continuu, 

zdrobiţi de Norii cenușii ai Orgoliilor, 
atâtor Şanse care ne închid în carapacea, 
unui Strigăt Surd, 

de unde nu mai reușim să ieşim, 

decât după ce ne-am plătit datoria, 
faţă de Moartea, 

care ne vrea Despărțiți, 

de tot ce poate însemna, 

Nesfârșire. 


Am crezut în Nemărginirea Iubirii, 
de câte ori, 

ningea cu rădăcini de Amintiri, 

ce ne troieneau Viitorul, 

tot mai greu şi împovărat, 

de fiecare frântură de Respirație, 
pe care o lăsasem, 

pe iarba crudă a Îmbrăţişărilor, 

fără să o aruncăm, 

la coşul de gunoi, 

cum ne obligă legea Absurdului, 
privind curăţenia în spaţiile publice, 
destinate Deşertăciunilor. 


Am crezut în Nemărginirea Iubirii, 
părăsindu-mi steaua, 

ce-mi mistuia simţămintele, 
crezând că doar aşa, 

voi reuși să te am alături, 

pe Calea spre Absolut a Viitorului, 
doar că aceasta s-a dovedit, 

a fi recunoscătoare Uitării, 

în care mi-am înveșmântat, 

Zilele fără adăpost, 

ce mi-au mai rămas de trăit, 

din ale căror Inimi de Piatră, 
mi-am sculptat, 

chipul tău lubire. 


Am crezut în Nemărginirea Iubirii, 
spunând că nu ne vom putea răci, 
de noi înşine, 

că Sentimentele ne vor apăra, 

de virusul Deşertăciunii, 

dar cu toate acestea, 

am început să strănutăm, 

stropii reci şi înghețați, 

ai Zorilor tușiți din pieptul sufocat, 

al unei Speranţe, 

ce devenise indiferentă, 

dacă vom rămâne sau nu, 
Împreună, 

fără niciun ţel, 

înaintea lernii Privirilor, 

ce se apropia cu Pași repezi, 
peste Vorbele-n Vânt, 

pe care ni le rosteau, 

Sufletele descompuse, 

ale Eternităţilor de Clipe ucise, 
fără niciun rost, 

de către Moartea, 

ce ne aștepta lacomă, 

şi înfometată de Focul Sacru al Iubirii, 
ce încă mai mocnea, 

prin venele Destinului, 

pe aripile cărora zburam, 

fără să ştim că se vor frânge, 
atât de curând. 


Am crezut în Nemărginirea Iubirii, 

înotând nebunește, 

spre ţărmul Ochilor de Vis ai Perfecţiunii, 

ce ni se scurgea prin venele Dorului ancestral, 
de a rămâne mereu împreună, 

chiar dacă ştiam, 

căt de alunecoasă poate fi bolta Promisiunilor, 
de pe care cad stelele căzătoare ale Fiinţei, 
pentru a se lovi inconștiente, 

de asfaltul negru şi plin de gropi, 
de prin Cimitirele de Inimi, 

al acestei Lumi a Nimănui, 

în care ne-am trezit, 

Întâmplător, 

fără a avea vreo altă vină, 

decât aceea prin care, 

am devenit o parte, 

din Visul unui Dumnezeu, 

al Păcatelor Originare. 


Am crezut în Nemărginirea Iubirii, 

lovind cu tărie Copacul Cunoașterii, 
Iluziilor Vieţii şi Morții, 

pe care l-am doborât în cele din urmă, 
negând tot ceea ce mă înconjoară, 

sperând să te regăsesc, 

în Neantul indiferent al Vălului, 

ce-mi acoperea pleoapele Așteptării, 

despre care nu ştiam, 

că era legată de fruntea Durerii, 

cu Non-Sensurile Existenţei, 

de care fugeam, 

ajungând până la urmă să mă spăl, 

cu valurile înfiorătoare ale unei Singurătăţi, 
pe care nici unul dintre Infernurile Disperării, 
nu ar dori-o, 

pe tărâmurile lor. 

Am crezut în Nemărginirea Iubirii, 

lăsând-mi carnea Anilor de Dorinţe, 

să fie sfâşiată de fiarele Nopţilor crude și lungi, 
în oglinda cărora nu-ţi puteam desluşi chipul, 
tot mai pierdut în bezna Sufletului meu, 

ce se înmormânta prin Cimitirele de Cuvinte, 
pe care ni le rostisem în cele din urmă, 
Străinului nostru Subconştient, 

a cărui iertare nu o vom putea primi, 

decât dacă îl vom redescoperi vreodată, 

pe Orizonturile Viselor, 

care simt cum ni se prăbuşesc, 

prin venele tot mai sparte, 

prin care ni se scurge Timpul, 

pe care Moartea, 

îl înstrăinează tot mai mult de noi. 


Am crezut în Nemărginirea Iubirii, 

deşi am căzut în Urma adâncă a Durerii, 
lăsată de Pașii indiferenței Tale Doamne, 
în ţărâna în care mi-am întrupat Destinul, 
ca să fie mistuit de Flăcările Singurătăţii, 
despre care ai crezut, 

că vor prinde rădăcini, 

prin Icoanele Suferinţei, 

atârnate pe Zidurile ruinate, 

ale Catedralelor de Speranţe deşarte, 
ferecate cu legități, 

tot mai străine şi descompuse, 

de ceea ce am fi putut deveni, 
alături de o lubire, 

ce nu ar fi cunoscut, 

Moartea, 

înflorită din Păcatul, 

Creației Greșite, 

care ne desparte mereu acum, 
unul de celălalt. 


Am crezut în Nemărginirea Iubirii, 
pariind pe ruleta Fericirii, 

despre care nu ştiam că este măsluită, 

de un Dumnezeu al Absurdului, 

ce face de fiecare dată în aşa fel, 

încât să iasă câștigătoare, 

doar Moartea, 

cu toate că până și zarurile Despărțirilor, 
au fost pierdute în praful ucigător al reîncarnărilor, 
în Deşertăciunea unei Fatalităţi, 

pe care suntem obligați să o bem, 

din cănile de pustiu, 

ale Prezentului continuu. 


Am crezut în Nemărginirea Iubirii, 
din trupul căreia ni s-a ridicat, 

tot mai viguroasă şi neînţeleasă, 
Amintirea, 

căreia nu-i crescuseră până atunci, 

spinii otrăviți ai Regretelor, 

din care Destinul ne-a împletit, 
funii cât mai groase de Fraze, 

pe care să le legăm strâns, 

la gâturile suple ale Înţelesurilor, 
atunci când ni se sinucid, 
spânzurându-se de fiecare dată, 
în braţele Zorilor pustiiți, 

de către o nouă Remușcare. 


Am crezut în Nemărginirea Iubirii, 
zidind pe prispa Credinței, 

a tot ce poate fi mai bun în noi, 

statuia Libertăţii de Sine a Absolutului, 
care ne-a fost furată cu repeziciune, 

de Absurdul acelorași, 

Non-Sensuri ale Existenţei, 

despre care credeam, 

că sunt parte din trupul perfect, 

al Luminii Divine a Adevărului, 

atunci când ne priveam, 

în oglinda denaturată, 

a Iluziilor Vieţii şi Morţii, 

care mai apoi, 

ne îndemna să ne îndoim, 

de tot ce putea fi cu adevărat frumos în noi. 


Am crezut în Nemărginirea Iubirii, 
chiar dacă săgețile Dorinţelor, 
înfipte în Inimile de Furtuni, 

ale Gândurilor, 

se frângeau sub greutatea Neîmplinirii, 
a cărei Noapte de Speranţe, 

își vărsa Întunericul Singurătăţii, 
printre Ridurile tot mai adânci, 

ale Absurdului, 

în apele învolburate ale căruia, 

ne înecam Suspinele, 

din Privirea Viitorului, 

tot mai dese şi sălbatice, 

scoase de strigătele surde, 

ale Privirilor, 

ce nu mai aveau de cine să se reazeme, 
atunci când cădeau inconștiente, 

pe drumurile fără întoarcere, 

ale Morţii unei Iubiri, 

ce se înfiripase în noi. 


Am crezut în Nemărginirea Iubirii, 
chiar și atunci, 

când am deschis larg, 

Ferestrele sparte ale Speranţelor, 
culegând din cioburile lor, 

toate Ospiciile Compromisurilor, 
în care ne-am tăiat, 

şi-n care ne zac, 

Cuvintele ce-au înnebunit, 

atunci când au fost descoperite, 

de către Dumnezeul Nimănui, 

prin şanțurile Pălmilor unor Destine, 

ce nu vroiau să ne lase, 
ca să rămânem împreună, 
fiindcă i-am fi încălcat, 
Poruncile biblice, 

pe care ] se sprijină, 
Păcatele Lui Originare. 


Am crezut în Nemărginirea Iubirii, 
cu toate că mă rătăcisem, 

printre aripile frânte ale Remușcărilor, 
ale căror rădăcini de Primăveri false, 
creşteau adânc în Frigul Viselor, 

din sângele Apusurilor, 

care se pierdeau în Ridurile, 

unei Toamne târzii, 

care mi se scurgea, 

prin venele Disperării, 

de a împărți același țărm, 

cu Singurătatea, 

al cărei venin sunt obligat să-l sorb, 
de câte ori vreau să mă regăsesc, 

în Ochii Amintiri tale. 


Am crezut în Nemărginirea Iubirii, 
deşi îmi clădeam fără să vreau, 
propriul eşafod al Simțămintelor, 
pe care să renasc, 

încercând să deschid, 

Calea altor Lumi, 

fără Inimi de Piatră, 


17 


SORIN CERIN 
- AM CREZUT IN NEMARGINIREA IUBIRII - 
- poezii filosofice - 


din care să ne sculpteze Timpul, 
Statui ale Durerii și Disperării, 

pe care suntem nevoiţi, 

să le aşezăm de fiecare dată, 

sub fereastra Regăsirii de noi înşine, 
tocmai ca să ne umbrească Privirea, 
din care să nu putem îmbrățișa, 
Adevărul nici unei Lumini Divine. 


Am crezut în Nemărginirea Iubirii, 

căzând le nesfârşit, 

în Umbrele Urmelor tale, 

Iubire, 

din Ochii cărora, 

mi-am făurit un Crez, 

despre care nu credeam, 

c-ar fi dorit să ne fure Moartea, 

ca să alerge cu ea, 

undeva în depărtările ce nu pot fi măsurate, 
ale Inimilor noastre Jar, 

unde să o topească odată pentru totdeauna, 
transformând-o într-o stea, 

care să cadă mereu, 

dar niciodată peste Destinul nostru. 


Am crezut în Nemărginirea Iubirii, 
pălmuind Trecutul întrupării, 

în Păcatul Originar, 

până când din obrajii palizi, 

ai Timpului Nimănui, 

au început să înflorească, 

trandafirii Speranţelor, 

Dragostei noastre, 

din Visele căreia, 

ţi-am împletit cunună, 

de Adevăr Absolut, 

despre care n-aş fi crezut vreodată, 
că ne va fi aşezată pe fruntea Durerii, 
pentru a fi crucificaţi de către Destin, 
pe Inima rece a Morţii, 

care este tot ce a mai rămas, 

din Eternitatea noastră de Clipă, 

pe care am numit-o, 

undeva-cândva, 

Iubire. 


2) Lanţuri de Speranţe mereu neîmplinite 


Gârbovit, 

de greutatea Orizontului de Plumb, 
al Inimii, 

zbor spre Depărtările Deşertăciunii, 
pe a cărei Aripi de Durere, 
Absurdul îşi duce mai departe, 
Moartea. 

Lanţuri, 

de Speranţe mereu neîmplinite, 

ne leagă de Zilele fără adăpost, 

ale Disperării, 

ce ne sunt trase de către Destin, 

în groapa adâncă a Incertitudinii, 

cu care ne spălăm Zorii trişti şi palizi, 
ai Viitorului. 


3) Epavele Sufletelor 


Ziduri de Catedrale ruinate, 
ne păzesc epavele Sufletelor, 
pe care au naufragiat, 

Sfinţii Sentimentelor, 

în căutare de noi Orizonturi, 
care să ne poată spăla, 
tălpile roase ale Viselor, 

cu Florile de Lacrimi, 

ale Nemărginirii, 

în care să ne înveşmântăm, 
Crezul unei Iubiri. 

la Altarul căreia, 

să îngenunchem, 

pentru a primi binecuvântarea, 
Adevărului Absolut, 

din Inima de Jar, 

a Nemuririi. 

4) În Vieţile Stelelor căzătoare 


Trepte pierdute, 

în Vieţile Stelelor căzătoare, 

ale Uitării, 

ne duc Greşelile Creaţiei, 

spre noi culmi, 

de Durere, 

de unde putem admira, 

frumuseţea Divină, 

a Absurdului, 

Minunilor unei Lumi, 

a Nimănui, 

în care ne-am întrupat, 

Destinul decăzut, 

din drepturile părintești, 

ale Nemuririi, 

pe care am pierdut-o pentru totdeauna, 
pe drumul prăfuit al Deşertăciunilor, 
printre Zidurile cărora, 

ne-am rătăcit menirea. 


5) Atunci când ne rugăm Destinul 


Semne de boală, 
cu tocuri tocite, 
de atâta mers, 

pe sub frunțile Amintirilor, 

pline de transpiraţii reci și triste, 
ale Zilelor fără adăpost, 

ne dau Vedenii la preţ de Adevăr, 
pe care le îmbrăcăm, 

de fiecare dată, 

atunci când ne rugăm Destinul, 
să ne călăuzească, 

prin Labirintul Absurdului, 

către noi tărâmuri ale Făgăduinţei, 
unui Dumnezeu, 

care până acum, 

nu a fost niciodată, 

al nostru. 


6) Înfruntă Frigul Privirilor 


Depărtări, 

rătăcite-n Destine, 
înfruntă Frigul Privirilor, 
cu venele străpunse, 

de Moartea, 

Viselor ce-și iau zborul, 
spre înalturile, 
Amintirilor din Viitor, 

ce ne străjuiesc, 

bolta Adevărului Absolut, 

a Străinului Subconştient, 
unica fărâmă din noi, 
care mai poate respira, 
Nemărginirea, 

din Ochii de Cer, 

ai Fericirii, 

pe care ne rezemam, 
aripile Fiinţei, 
undeva-cândva, 
dinainte de a ne încarna, 
în ţărâna Absurdului, 
acestei Lumi. 


7) Ajutorul dat de Moarte 


Zori debusolaţi şi trişti, 

se-neacă abătuţi în cănile de pustiu, 
ale Ochilor de Cer, 

a căror gene de Plumb, 

cad grele, 

peste Timpul încremenit, 

de Absurdul transparent, 

al unei noi Zile fără adăpost, 

ce va urma să se nască, 

în Inimile de Vânt, 

ale Amintirilor, 

tot mai confuze şi indiferente, 

cu trupurile gârbovite ale Cuvintelor, 
ce-abia mai reuşesc, 

să ne urmeze, 

prin labirintul Iluziuilor Vieţii şi Morţii, 
de care nu vom reuși să trecem, 
niciodată, 

fără ajutorul dat de Moarte. 


8) În țărâna Morţii 


E Noapte adâncă şi rece, 

ce stinge Inima de Jar, 

a Amintirii, 

care doarme adânc, 

sub lespezile grele, 

ale Cimitirelor de Cuvinte, 

pe care ni le-am rostit, 

la altarul Promisiunilor eterne, 

fără să ştim, 

că acestea aveau rădăcinile Destinului, 
adânc înfipte, 

în ţărâna Morţii, 

unde ne-am întrupat, 

Iubirea, 

ce a ajuns pe străzile pustii ale Viitorului, 
să fie dăruită, 

Bordelurilor de Priviri, 

din Sufletele, 

Nimănui. 

9) Fierbinţi şi lacome de Absurd 


Stropi de Lumină Divină, 

ni se preling, 

convinși că nu mai e nimic de făcut, 
pe frunzele ruginite ale Speranţelor, 
unde ni se uscau, 

până şi mugurii Înţelesurilor, 

ce aveau oricum, 

tulpinile Viselor tăiate, 

de Moartea, 

care ne aştepta nerăbdătoare, 

la colţul cănilor de pustiu, 

din care ne sorbeam însetați, 
Iluziile Vieţii şi Fericirii, 

tot mai fierbinți și lacome, 

de Absurd. 


10) Ferestrele transparente ale Iubirii 


Nisipul Vorbelor goale şi tăioase, 
curge prin albiile Ridurilor, 
rănind gâturile Clepsidrelor, 

reci şi indiferente, 

față de Timpul îndrăgostit, 

de Moartea, 

care-l cere tot ce poate oferi, 
Absurdul Lumii, 
Non-Sensurilor Existenţei, 
cu care ne spălăm, 

Ochii Florilor de Lacrimi, 
pe care ni le dăruiește, 
Cerul de Plumb, 

al Disperării, 

prin labirinturile căreia, 
ne căutăm unul pe altul, 
deschizând larg, 
Ferestrele transparente, 
ale Iubirii, 

fără a ne găsi vreodată. 


11) Paşii hotărâți ai Păcatelor Originare 


Clipe sfâşiate de Timp, 
zac însângerate, 

pe fruntea Apusurilor, 

tot mai înghețate, 

ale Cimitirelor de Cuvinte, 
pe aleile cărora, 

Zilele fără adăpost, 

îşi rup tocurile Viselor, 
prin care, 

undeva-cândva, 

credeam că ne vom identifica, 
Viitorul, 

pe care l-am pierdut, 

strivit, 

de Depărtările de Plumb, 

ce se profilau, 

în venele tăioase ale Singurătăţii, 
care ne sugrumau, 

cu Disperarea, 

pe care ne-o legau, 

Paşii hotărâți, 

ai Păcatelor Originare, 

de Moartea, 

care ni se înfiripa, 

în Sentimente. 


12) Să treacă strada 


Furtuni de Zile, 

ne fulgeră cu Lacrimi de Cer, 
Amintirile rănite, 

ce-și pansează Trecutul, 

cu faşe murdare de Priviri rătăcite, 
pline de microbii Compromisurilor, 
care ne infectează, 

şi mai mult, 

Viitorul, 

plin de puroiul Coşmarurilor, 
ce nu ne dau pace, 

prin spitalele arhipline, 

ale Promisiunilor oarbe, 

ce nici măcar nu sunt ajutate, 
să treacă strada pustie și tristă, 
a Speranţelor. 


13) Aripi albe şi negre 


Aripi albe de Vise, 

se rotesc deasupra Absurdului, 
până a se topi, 

la lumânarea Adevărului, 
rece, trist, sadic şi indiferent, 
al Zborului unor Cuvinte, 
care ni se prăbușesc pe ţărâna, 
răpusă de Singurătate, 

în care ne-am întrupat, 
Destinele, 

pentru a da suflare, 

Dureri. 


Aripi negre de Strigăt surd, 
cheamă orizonturile însângerate, 
să ne acopere cu Viitorul, 
eliberării de noi înşine, 

fără să ştie că acesta, 

respiră într-un Zid de nepătruns, 
pentru Fericire. 

Aripi albe şi negre, 

se prăbuşesc la fel, 

pe fruntea unui Timp, 

al Nimănul. 


14) Pictată abundent 


Furtuni de Cuvinte, 

fulgeră peste aşternuturile Orizonturilor gri, 
ale Ochilor de Cer, 

prin care Străinul Subconștient din noi înşine, 
ne priveşte. 


Făclii aprinse de Amintiri, 

fumegă abundent peste Pereţii Gândurilor, 
înnegrindu-i cu Florile de Lacrimi, 

ale Durerii, 

pictată abundent, 

pe gările pustii ale Sufletelor noastre, 

unde nu mai trage nici un tren al Speranțelor. 


15) La masa festivă pusă de propria noastră Viaţă 


Gheare ascuțite de Priviri, 
ne sfârtecă, 
carnea sensibilă a Gândurilor, 

lăsând să ţâşnească din ea, 
sângele Orizonturilor reci şi triste, 
ale Singurătăţilor, 

pe valurile cărora, 

înotăm în derivă, 

către Moartea, 

nerăbdătoare să ne întâlnească, 
la masa festivă, 

pusă de propria noastră Viaţă, 
în cinstea Absurdului, 

de a ne fi născut, 

sub Zodia Durerii. 


16) Potcoave ruginte 


Potcoave ruginte, 

de Reproşuri, 

atârnă solitare, 

pe copitele roase ale Cuvintelor, 
cu care suntem loviți, 
de caii ce se cred liberi, 
ai cănilor de pustiu, 

din care ne bem, 
Eternităţile de Clipe, 
irosite degeaba, 

de către Iluziile Vieţii, 
pentru a fi pe placul, 
Iluziilor Morţii. 

17) În care ne-au fost zidite 


Porți ruginite, 

se deschid larg, 

Inimilor de Vânt, 

ce bat sarcastic, 

dinspre Pustiul Absurdului, 
unde ne-am întrupat, 

Trecutul Viitorului, 

unor Sentimente, 

fulgerate de Cuvântul Facerii, 
al cărui înţeles, 

a fost rostit greșit, 

de către Dumnezeul Nimănui, 
la Facerea unei Lumi a Durerii, 
în care ne-au fost zidite, 
Visele unei Iubiri, 

de Dincolo de Universul, 
Strigătului surd, 

al lubirii. 


18) Privirile străzilor pustii 


TȚărmuri însângerate, 
sparg Inimile de Vânt, 
ale Pustiului, 

ale căror furtuni, 

vuiesc prin Privirile, 

străzilor pustii, 

ale Eternităţilor de Clipe, 

triste şi abătute, 

de Orizonturile care se preling, 
pe nisipul fierbinte, 

al Simţămintelor, 

ce se scurg, 

prin Clepsidrele ţinute de Moarte, 
să ne măsoare, 

Durerea, 

de a fi părăsiţi la final, 

de noi înşine. 


19) Malurile Absurdului 


Ne-am încâlcit Destinul, 
printre Malurile Absurdului, 
de care vrem să evadăm, 

pe fluviul Nemărginirii, 

fără să ştim, 

ce ne va aduce acesta, 
atunci când se va vărsa, 

în Oceanul altor Cuvinte, 
ale Greşelilor Facerii, 

unui Dumnezeu, 

ce nu a vrut să ne înțeleagă, 
Iubirea, 

cu toate că i-am ridicat, 
catedrale de rugăciuni, 

prin care să-l implorăm, 

să ne-o lase şi nouă. 


20) Unde vom fi obligaţi să rămânem 


Ne-am îmbarcat, 

pe corabia Deşertăciunii, 

cu nume de Fericire, 

fără să ştim, 

că porturile în care va acosta aceasta, 
sunt cele ale Durerii şi Absurdului, 
urmate la final, 

de cel cu nume de Moarte, 

unde vom fi obligați să rămânem, 
pentru totdeauna, 

despărțiți de identitatea Iubirii, 

ce ne va fi furată, 

de către un alt Destin, 

ce nu ne va mai aparține, 

spre a fi dusă în depărtările, 

Inimii de Jar, 

a Eternităţii Clipei, 

dăruită undeva-cândva, 

de Privirea ta, 

rătăcită acum, 

printre Florile de Lacrimi, 
ale Amintirilor. 


21) Candela Speranţelor 


Drumuri fără de întoarcere, 
străjuiesc ținuturile Pustiului, 
din venele seci ale Cuvintelor, 
din care nu se mai scurge, 

nici măcar o picătură, 

din sângele Adevărului, 

unui Răsărit, 

ce ar fi trebuit să ne aprindă, 
candela Speranţelor, 

tot mai ruginită şi tristă, 

ce stă atârnată de Zidurile reci, 
ridicate de către Moarte, 

să nu ne poată evada vreodată, 
Destinul. 


22) Altarul Pustiului 


Vise învolburate, 
plutesc pe Apele tulburi, 
ale Răscrucilor de Speranțe, 

ce ne spală fețele Cuvintelor, 
cu care ne hrănim, 

Iluziile Vieţii şi Fericirii, 
culese de pe Ochii plânşi, 

ai Zădărniciilor, 

din care se scurge, 
Vitalitatea Viitorului, 

prin venele Absurdului, 
Cerurilor de Plumb, 

care ne plouă, 

cu Deşertăciune, 
înecându-ne Timpul, 

spre a fi dus pe Valea Morţii, 
într-o continuă cădere, 

ce se sfarmă în cele din urmă, 
de Zilele noastre fără adăpost, 
întremându-ne menirea, 
Durerii, 

pentru care ne-am născut, 
două Singurătăți, 

noi şi lubirea, 

de pe Altarul Pustiului, 

din Cuvântul greşit, 

al Facerii unei Lumi, 

a Nimănul. 


23) Pe căile ferate ruginite ale Deşertăciunii 


Ferestre sparte de Cer, 
plouă cu cioburi tăioase, 
de Clipe, 

care ni se înfig adânc, 

în tălpile de gheaţă ale Cuvintelor, 
care credeam că ni se vor topi, 

la Lumânările oarbe, 

ale Viselor, 

pe care nimeni nu le mai ajută, 

să treacă strada Speranţelor, 
aprinse de Simţămintele unei Iubiri, 
pe care o căutam, 

mai demult decât Vremea, 

să ne arate Calea, 

Străinului Subconştient, 

ce urma să ne spună, 

cine anume suntem, 

dar nu a mai reuşit, 

fiindcă s-a întunecat atât de tare, 
pe căile ferate ruginite, 

ale Deşertăciunii, 

încât am rămas în gara pustie și tristă, 
a Singurătăţii față de noi înșine, 
pentru totdeauna. 


24) E un frig insuportabil 


Zori de cremene, 
se sparg haotic, 
de Orizonturile pustii şi triste, 

ale Zilelor fără adăpost, 

din Privirile pierdute, 

prin Labirinturile Înțelesurilor, 
ce-și poartă cu greutate, 
Plumbul Amintirilor, 

însoțind cortegiile funebre, 

ale Eternităţilor de Clipe, 

ce se duc, 

către Moartea care le aşteaptă, 
să le insufle o nouă Existenţă, 
a Non- Sensurilor, 

altor Iluzii poleite cu Absurdul, 
cotidian, 

din Cimitirele de Cuvinte, 

pe buzele cărora, 

e un frig, 

insuportabil. 


25) lar noi nu mai eram 


Pierdut, 

în Ochii Florilor de Lacrimi, 

ai unei Amintiri, 

pe care o invit la dansul Uitării, 
de noi înşine, 

ce acceptă în cele din urmă, 

să ne rotim, 

până când am amețit, 

crezând că am devenit, 

fiecare o planetă, 

a Împlinirii, 

cu Visele și Speranţele ei, 
independente, 

de astrul Nemuririi, 

pe care l-am ignorat, 

fără să mai avem nevoie de el, 
chiar şi atunci când se mistuia, 
de Dorul nostru, 

lăsându-l să devină, 

o stea căzătoare, 

despre care am aflat, 

mult mai târziu, 

că era lubirea noastră, 

iar noi nu mai eram, 

Nicăieri. 


26) Ce nu întârzia să apară 


Lebedele Viselor, 

au ajuns să plutească grațios, 
pe lacurile de cristal, 

ale transpirațiilor abundente, 
din Dimineţile Singurătăţii, 
unde ne aşteptau, 

noi Zile de Plumb, 

cu aripile Speranţelor frânte, 

în zborul lor către Moartea, 

ce nu întârzia să apară, 

odată cu Eternităţile de Clipe rănite, 
ce-și găseau de fiecare dată, 
inevitabilul sfârşit, 

în Absurd. 


27) Florile de Lacrimi ale Revederii 


Zori roşi de greutatea Orizonturilor, 
încă ne aşteaptă, 

să revenim din Moartea adâncă, 
şi atât de nedreaptă, 

de noi înşine, 

pentru a exista, 

sub Cerul Nemuririi, 

unei lubiri, 

care să curgă, 

în cascade de Amintiri, 

peste tâmplele ninse, 

cu Florile de Lacrimi, 

ale Revederii, 

pe care să o clădim, 

la temelia Viitorului, 

în a cărui catedrală de Speranţe, 

să locuim pentru totdeauna, 
împreună cu Adevărul Absolut, 
al Sentimentelor, 

pe care le-am lăsat atât de mult Timp, 
pradă Singurătăţii, 

ce vroia să ne descompună, 
până şi Anii amari, 

unde nu reuşeam să ne aflăm, 
malurile Regăsirii, 

atunci când ne aşteptam, 

unul pe altul, 

printre Ridurile adânci, 

şi secate de Suspine, 

ale unui Timp, 

ce nu era al nostru. 


28) Prin care Moartea ne striveşte Visele 


Inimi de Vânt, 

bat Furtunile din venele Cuvintelor, 
ce stau să explodeze, 

sub greutatea Zâmbetelor înghețate, 
ale Regretelor, 

îngenuncheate la tălpile, 
Adevărului Absolut, 

pe care Deşertăciunea, 

nu l-a putut duce niciodată, 

la Altarul Absurdului acestei Lumi, 
a Compromisurilor, 

din care suntem obligați, 

să clădim Catedrale ale Iubirii, 
Păcatelor Originare, 

ce ne-au ridicat Zidurile masive, 
prin care Moartea ne striveşte, 
Visele. 


29) Inima de Gheaţă a Morţii 


Sclipiri de Lumină Divină, 

pe care ni se prelinge, 

Roua Florilor de Lacrimi, 

ce ne rod Amintirile, 

care ne ştiu plecaţi, 

pe drumurile fără de întoarcere, 
din Inima de Gheaţă a Morţii, 
despre care nici unul nu ştiam, 
că se poate topi, 

la flăcările însângerate, 

ale Iubirii rănite, 

de măreţia şi decăderea unui Timp, 
ce nu mai avea răbdare, 

să ne despartă, 

întregul Univers, 

al Simţămintelor, 

pe care vroia cu orice preț, 

să-l strivească, cu Greşeala Creaţiei, 
unui Dumnezeu, 

al Păcatelor Originare, 

pe care nici unul dintre noi, 

nu le-am acceptat, 

vreodată, 

până când, 

a dispărut, 

topindu-se, 

împreună cu Inima de Gheaţă a Morţii, 
la tălpile Zorilor de Foc, 

a Visului nostru, 

despre Iubire, 

ce deveniseră, 

până la urmă, 

Realitate. 


30) Steaua noastră 


Promisiuni ruinate şi şterse, 

de pe Catedralele Inimilor, 

unor Cuvinte, 

vor să ne amintească, 

de cavourile ce au prins rădăcini adânci, 
în Visele noastre, 

prin Sufletele cărora, 

locuia undeva-cândva, 
Iubirea unei stele, 

despre care nu credeam, 
să poată cădea, 

vreodată, 

tocmai pe fruntea, 

Inimii de Piatră, 

atât de ridată, 

a Durerii, 

pe care ori de câte ori, 

o ştergem, 

cu pălmile fierbinți ale Regretelor, 
nu putem să ne readucem, 
Steaua noastră, 

în Prezentul, 

de unde i-am pierdut, 
strălucirea, 

pentru totdeauna. 


31) La sărbătorile onomastice ale Absurdului 


Spice rebele, 

zgârie Cerul Compromisurilor, 
lovind cu ţepii Gândurilor, 
Moartea, 

când vor deveni Pâinea, 

de pe mesele îmbelşugate, 

ale Disperărilor, 

de la sărbătorile onomastice, 

ale Absurdului, 

în Urmele căruia, 

ne învelim, 

Menirea, 

pentru a ne apăra de frigul pătrunzător, 
de pe buzele Cuvintelor. 


32) Inima de Jar a Libertăţii de Sine 


Țâşneşte sângele Apusurilor, 
din Pasiunile rănite, 

ale Adevărului Absolut, 

din Inima de Jar, 

a Libertăţii de Sine, 

ce topește, 

Cuvintele îngheţate, 

ale Zăpezilor murdare, 

de Vise, 

ce şi-au pierdut albul imaculat, 
din Sufletele noastre, 

tot mai hărţuite de către Destinul, 
primit în dar, 

de la Dumnezeul corupt, 

al Compromisurilor. 

33) Sufletele Orizonturilor pierdute 


Pagini mototolite de Amăgiri, 
stau aşezate cuminţi, 

în vrafuri de Vise deșarte, 

pe drumurile bătătorite, 

ale Privirilor oarbe, 

de noi înşine, 

atunci când ne răsfoim Trecutul, 
zidit de către Disperare, 

în Sufletele Orizonturilor pierdute, 
prin care ar fi trebuit, 

să ne respirăm, 

aerul proaspăt și curat, 

al Iubirii. 


34) Respiraţiile Anilor 


Zori încleştaţi se surpă, 

peste Inimile de Vânt, 

tot mai bolnave, 

de Dorul Cuvintelor, 

care au început să strige surd, 
de când au descoperit, 
Absurdul Zilelor fără adăpost, 

unde suntem obligați, 

să ne ducem traiul, 

Înţelesurilor tot mai sufocante, 

care ne țin Respiraţiile Anilor, 

în derivă, 

lăsându-ne să naufragiem la nesfârşit, 
pe Oceanul Durerii. 


35) Marele Secret 


Te cred, 

Iubire, 

de fiecare dată când îmi spui, 
câte pagini de Dor ai mai răsfoit, 
prin Inimile de Jar, 

ale Cuvintelor, 

ce- au devenit, 

torţe de Vise, 

care ne luminează acum, 

Calea către Absolutul, 

unde ne vom întâlni în cele din urmă, 
propriul Străin Subconştient, 

pe care ne-a fost interzis, 

să-l cunoaștem, 

de către Iluziile Vieţii şi Morţii, 
fiindu-le teamă, 

că ne va dezvălui, 

Marele Secret al întrupării, 

în Deşertăciune, 

a Sufletelor noastre, 
spunându-ne cum am fost răpiți, 
din brațele Nemuririi, 

pentru a fi vânduți pe nimic, 
către Moarte. 


36) E-atât de frig 


E-atât de frig, 

în Inimile Arctice ale Viselor, 
încât oricâte Speranţe ne-am lua, 
ca să ne învelim, 

tot vom tremura, 

din toți porii, 

Gândurilor negre, 

binecuvântate, 

de noile Răsărituri ale Absurdului, 
prin care ne vom identifica, 

un loc anume, 

în Ierarhia Singurătăţii, 

de noi înşine. 


37) Moartea ce sălășluieşte nestingherită 


Rădăcini noduroase de Gânduri, 
se înfig isteric, 
în malurile Cuvintelor, 

printre care ne scurgem, 
Zilele fără adăpost, 

către Moartea, 

ce sălășluieşte nestingherită, 
în fiecare Eternitate de Clipă, 
pe care am vrea să o dăruim, 
Iubirii, 

ce ne-a fost ucisă, 

de către Destinul, 

acestei Lumi a Absurdului, 
pentru a fi servită, 

de către Iluziile Vieţii şi Fericirii, 
la masa unde se desfată, 
Durerile. 


38) Pe care nu vom mai merge niciodată 


Flăcări de Amintiri rătăcite, 

pârjolesc Suspinele, 

Zâmbetelor încremenite, 

sub lespezile cavourilor unor Speranţe, 
din Cimitirele de Cuvinte, 

pe care ni le-am rostit, 

ultima dată, 

ca rămas bun, 

la viscolele de Simțăminte, 

ce vor urma, 

să ne troienească, 

Eternităţile de Clipe, 

ce zac înghețate, 

pe drumurile unor Vise, 

pe care nu vom mai merge niciodată. 


39) De pe tărâmurile Morţii 


Ziduri masive de Priviri, 
ne strivesc, 

cu greutatea Rătăcirii lor, 
orice Speranţe, 

de a evada, 

de pe tărâmurile Morţii, 
pe care le traversăm, 
fiecare dintre noi, 
înarmaţi doar cu setea, 
de a putea să lubim, 

care ne este astâmpărată, 
de fiecare dată, 

cu apa amară a Disperării, 
ce ne este vărsată, 

în cănile de pustiu, 

ale Absurdului, 

pe care-l bem, 

fără nicio ezitare. 

40) Peste întinderile fără de sfârșit 


Gânduri rănite, 

de săgețile otrăvite, 

ale Așteptărilor, 

din gările părăsite, 

de Speranţe, 

cad pe umerii strigătelor surde, 
ale Apusurilor, 

cu aripile prăbuşite, 

pe Inimile de ceară, 

ale Orizonturilor, 

ce ni se topesc, 

sub flăcările Regretelor, 

care încep să ningă, 

peste întinderile fără de sfârșit, 
ale Iluzuilor Vieţii şi Morții, 

în trupurile cărora ne pierdem, 
Simţămintele. 


41) Te invit lubire 


Te invit, 
Iubire, 
la Balul fermecat al Viselor, 

îmbrăcată în rochia albă, 

din mătasea Adevărului Absolut, 
pe care să o dansăm, 

ascunşi de măştile Fericirii, 

astfel încât nici Moartea, 

să nu mai ştie cine suntem, 

printre ceilalți invitați, 

ce joacă roluri de statui vivante, 
rătăcite printre Zilele fără adăpost, 
ale Iluziilor Vieţii şi Fericirii, 

pe care le consumă crude sau gătite, 
cu tot felul de Minciuni, 

după gustul şi dorinţa fiecăruia. 


Te invit, 

Iubire, 

să ne pierdem în Ochii de Cer, 

ai seninului furat de Speranţe, 

peste bolta arcuită a cărora, 

să nu mai existe poduri de Regrete, 

care să unească, 

malurile Amintirilor de cele ale Durerilor. 


Te invit, 

Iubire, 

să fim noi înşine, 

alături de Străinul Subconştient, 
al Nemărginirii, 

ce încă se află în noi. 

42) Știu că suntem stele căzătoare 


Ştiu că suntem stele căzătoare, 
pe frunțile istovite, 

ale Amintirilor, 

despre Nemărginirea unei Iubiri, 
ce se zbate să ne arate, 

Florile de Lacrimi, 

ce cresc, 

pe luciul Oglinzii Infinitului, 
din Inima noastră de Jar, 
ce-aşteaptă să fie stinsă, 

de Moartea, 

care-şi găseşte echilibrul, 

numai atunci când se hrăneşte cu noi. 


Ştiu că suntem stele căzătoare, 
furate din Privirea fără de sfârşit, 
a Luminii Divine, 

prin care Dumnezeu, 

îşi alungă Întunericul rece și indiferent, 
al Nefiinţei, 

căruia i-a dat suflare, 

din greşeală, 

cu Durerea şi Disperarea noastră, 
de a fi dăruiţi, 

unei Lumi a Absurdului. 

43) Să-i alungăm Moartea 


Oare cât mai avem de urcat, 
pe treptele reci şi surde, 

ale Durerilor, 

ce zac înveşmântate, 

cu cănile de pustiu, 

ale Inimilor pierdute, 

la porțile Catedralelor de Orgolii, 
ale unui Dumnezeu solidar, 
cu Deşertăciunea, 

pe care ne-a zămislit-o, 
numai pentru noi, 

din spatele Icoanelor, 

unor Zâmbete perfide, 

la care ne rugăm, 

ştiind că aparțin, 

Păcatelor Originare, 

din care şi-a făcut scuturi, 
pentru ca noi să nu reușim vreodată, 
să-l alungăm Moartea, 

din această Lume, 

a Absurdului. 


44) Ne-a promis în schimb 


Aripi de Îngeri, 

ning peste părul ondulat, 

al Inimilor unor Cuvinte, 

pe care ni le-ar pieptăna Simţămintele, 

în zborul lor către tărâmurile, 
Nemărginirii unei lubiri, 
unde sperăm zadarnic, 

că vom ajunge, 

dacă vom fi lăsaţi liberi, 

de către Moartea, 

care ne-a promis în schimb, 
Iluzii ale Vieţii şi Fericirii, 
tot mai apropiate, 

de Sufletele întunecate, 

ale Absurdului, 

de a ne fi născut într-o Lume, 
a Disperării şi Durerii. 


45) Mucegaiul Viitorului 


Palme de Speranţe, 

ies din smoala Infernului acestei Lumi, 
implorând un Dumnezeu, 

străin de noi, 

să ne lase liber, 

Străinul Subconştient, 

pe tărâmurile transcendentale, 
ale propriilor noastre Conştiinţe, 
ce ar putea deschide larg, 

porţile ferecate ale Iubirii, 

în jurul cărora, 

stau mereu rătăcite, 

Privirile unor Zile fără adăpost, 
între pereții cărora, 

suntem obligați să locuim, 
împreună cu Mucegaiul Viitorului. 


46) Care răsare mereu 


Ziduri încercănate de Amintiri, 
nu ne lasă să mergem, 

mai departe, 

de Zarea Durerii şi Disperării, 
care răsare mereu, 

pe ţărâna întrupării noastre, 

în Absurdul rece și impersonal, 
al acestei Lumi, 

ținute în sclavie, 

de către Moartea, 

căreia ajungem, 

să-i datorăm totul, 

până şi lubirea, 

din brațele căreia, 

am fost răpiți, 

undeva-cândva, 

de dinainte de a ne naşte. 

47) Gări pierdute-n cascadele Lacrimilor 


Gări pierdute-n, 

cascadele Lacrimilor, 

care ni se preling, 

pe feţele Buruienilor de Gânduri, 
ce răscolesc strigătul surd, 

din şuieratul prelung, 

al trenurilor Despărțirii, 

pentru totdeauna, 

de noi înşine, 

printre locomotivele de Amintiri, 
ce trag cu greu Trecutul, 

în Urmele părăsite, 

ale Ochilor tăi Iubire. 


48) Să ne clădim Catedrale de Absurd 


Ne-am înecat în roua Lacrimilor de Jar, 
a florilor de câmp, 

ale căror valuri, 

bătute de Inimile de Vânt ale Trecutului, 
ne lovesc cu putere, 

țărmurile Amintirilor, 

care ni se sfarmă, 

în Oceanul Durerii, 

cu nume de Singurătate, 

pe care navigăm la nesfârşit, 
căutându-L pe Dumnezeu, 

care ne dăruieşte, 

în sfârşit, 

Moartea salvatoare, 

din trupul căreia, 

să ne clădim Catedrale de Absurd, 
pentru a ne putea ruga, 

la Altarul Păcatelor Lui Originare. 


49) Iluziile Vieţii şi Fericirii Păcatelor Originare 


Ți-am întins, 

o Eternitate de Speranţă, 
Iubire, 

aşteptând să-mi dai mâna, 
Nemărginirii, 

pe care să ţi-o strâng, 

la Inima de Jar, 

a Sentimentului, 

pe care aş vrea să ţi-l dăruiesc, 
la Răscruce de Destin, 
unde Moartea, 

mă împinge să aleg, 
Cimitirele de Cuvinte, 

pe care să ţi le rostesc, 

sub ferestrele Absurdului, 

pe când eu mi-aş dori, 

să pot alerga, 

către Ochii de Cer ai Nesfârşirii, 

din Sufletul Străinului meu Subconştient, 
care te caută mai demult decât Vremea, 
Iubire, 

de când a fost răpit, 

de Iluziile Vieţii şi Fericirii, 

Păcatelor Originare. 


50) Nu mai încăpeam în Urma Viselor tale 


Te-am întâlnit fără să mai fi tu, 
Iubire, 

sau poate că nu mai încăpeam în Urma, 
Viselor tale, 

în care mă pierdusem, 
undeva-cândva, 

sărutându-ți fruntea de stea eternă, 
ce acum străluceşte, 

pe bolta altui Suflet, 

ce pare că nu-mi mai aparține mie, 
ci Uitării. 

Te vreau înapoi, 

aşa cum erai tu, 

dincolo de Moartea, 

care ne-a despărțit, 

de Cerurile Nemărginirii, 

pe care zburam, 

fund îngerii de Lumină Divină, 
ai Profunzimii, 

în valurile căreia, 

ne scăldam Florile de Lacrimi, 
ale Fericirii, 

învinsă într-un târziu, 

de Singurătatea, 

impusă de Iluziile Vieţii, 
Non-Sensurilor Existenţei. 


51) Atunci când va veni să nu ne mai părăsească 


Coroane de mucegai, 

ne așează Moartea, 

pe fruntea Destinului, 

menit a fi, 

o Statuie Vivantă, 

a Deşertăciunii, 

la teatrul căreia, 

trebuie să-şi țină reprezentațiile, 

alături de Non-Sensurile Existenţei, 
şi Păcatele Originare, 

ale unui Dumnezeu absent, 
de fiecare dată, 

de la repetițiile piesei, 

cu nume Absurd, 

la care joacă ca figuranți, 
cohorte întregi de sfinți, 
coborâţi de pe Icoanele, 
poleite cu Disperare, 

la care ne rugăm fierbinte, 
Iubirea, 

ca atunci când va veni, 

să nu ne mai părăsească, 
Niciodată. 


52) Fiecare Gest 


Rădăcini sentimentale, 

zac răsfirate, 

pe catedralele ruinate, 

ale unor Zâmbete naufragiate, 

pe valurile Amintirilor, 

duse spre nicăieri, 

de Speranţele deşarte, 

ce-ncep să ne ningă, 

cu cioburi de la Clepsidrele sparte, 

ale unui Trecut, 

care ne taie fiecare Gest, 

ale cărui aripi ar putea zbura, 

până dincolo de Greșelile Creației, 
unui Dumnezeu al Nimănui, 

fără să se mai prăbușească, 

cum o fac de fiecare dată, 

Visele, 

pe Altarele Păcatelor Originare, 
care ne țin legaţi cu lanţurile Morții, 
de Non-Sensurile Existenţei. 


53) Să ne clădim Cimitire întregi de Cuvinte 


Eram împreună, 

alergând, 

pe Cerul nepătat cu sângele Apusurilor, 
care puteau să ne despartă, 
de Eternitatea Clipei, 

în care ne-am refugiat, 
Simţămintele, 

înconjurate, 

de Zidurile reci şi meschine, 
ale Iluziilor Vieţii şi Morții, 
din care am fost obligați, 

să ne clădim, 

Cimitire întregi de Cuvinte, 

pe care să le oferim, 
propriului nostru Destin, 

ca să-și adăpostească în ele, 
Viitorul. 


54) Moartea omniprezentă 


Lacăte grele, 

de Iluzii ale Vieţii şi Fericirii, 

ne cuprind Inimile de Vânt, 

ale Gândurilor, 

ce bat Orizonturile pustii ale Singurătăţii, 
spre Nicăieri, 

pentru a sorbi din cănile lor de pustiu, 
Cortegiile Funerare ale Clipelor, 

pe care ni le conduce Destinul, 

spre Moartea omniprezentă, 

prin toate Respiraţiile Viselor, 

în care încă mai credeam, 

că ne pot salva, 

de propria noastră întrupare, 

în Păcatele Originare, 

ale Non-Sensurilor Existenţei. 

55) Rămân decorporalizate 


Gratii de Adevăr, 

ne ţin încătuşată Speranţa, 

pe Lumea unde Moartea este stăpâna, 
întregului Destin, 

al Absurdului, 

unei Lumi, 

creată anume de Dumnezeu, 
pentru deliciile Suferinţei, 

care se ospătează, 

cu trupurile Cuvintelor noastre, 
ale căror Suflete, 

rămân decorporalizate, 

prin Urmele părăsite, 

până şi de Moarte, 

ale Dorului. 


56) Ne vând de fiecare dată Trecutul 


Iluziile Vieţii şi Fericirii, 

ne vând de fiecare dată Trecutul, 
pe tarabele Părerilor ruginite, 
unde ne sunt oferite noi Şanse, 
pentru a ne duce Iubirea, 

către Moartea, 

al cărei nimb brodat cu Uitare, 

abia aşteaptă să fie așezat, 

pe frunţile noastre ofilite, 

de Ridurile atâtor Înţelesuri, 

pe care le-am purtat pe umerii Cuvintelor, 
întreaga noastră Viaţă, 

fără să ştim de ce, 

Non-Sensurile Existenţei, 

nu ne arată niciodată, 

cât de mult ne-au îndepărtat, 

de Străinul Subconştientului nostru. 


57) Aripi pustii 


Aripi pustii, 

fâlfâie Suferințele Depărtărilor, 
care ne despart, 

de zborul Viselor, 

ce ne înalță ameninţător, 
spre Cerurile apuse, 

ale Fiinţelor noastre, 

încât atunci când cădem, 

din brațele Zâmbetelor false, 
ale Sfinților Durerii, 

-în care nici unul dintre noi, 
nu am crezut vreodată, 

că ne vor elibera Iubirea, 

din închisorile Absurdului, 
Iluziilor Vieţii și Morţii-, 

ne frângem Sufletele, 

din care ţâșneşte, 

sângele Singurătăţii unor Apusuri, 
ce ne-au prevestit, 

de fiecare dată, 

numai Noaptea, 

în care ne pierdem pentru totdeauna, 
fără să ne mai putem, 

regăsi vreodată. 


58) Abia după ce suntem livraţi Morţii 


Risipiţi de Timpul Nimănui, 

ne înmormântăm, 

fiecare frântură de Clipă, 

în Inimile de Pustiu ale Gândurilor, 
tot mai descompuse, 

în culorile esențiale ale Durerii, 
unor Sfinți, 

pe care l-am creat, 

în locul unui Dumnezeu, 

ce oricum nu era al nostru, 

şi care s-a dovedit, 

a fi atât de absent, 

faţă de această Lume, 

încât până și Mântuirea, 

de Păcatele Originare, 

urmează să ne vină, 

abia după ce suntem livraţi Morții, 
conform contractului prenupțial, 
semnat de Iluziile Vieţii, 

cu Non-Sensurile Existenţei, 

pe care le onorăm, 

cu prezența noastră. 


59) Pe țărmurile unor Cuvinte 


Tulpini de Regrete, 

crescute pe văile adânci, 

ale Ridurilor, 

ne aşteaptă să le escaladăm, 
împreună cu Iluziile Vieţii și Morţii noastre, 
ce vor să ne arate cât mai exact, 
Vârsta pe care o pot avea, 
Suferințele unei Iubiri, 

ajunse la capătul Puterilor, 
Non-Sensurilor Existenţei, 

ce nu ne vor lăsa niciodată, 

să îmbrățișăm Absolutul, 
alături de Nemărginirea, 

la care visam, 

undeva-cândva, 

pe țărmurile unor Cuvinte, 

atât de roase acum, 

de valurile Regretelor, 

unicele de altfel, 

ce au rămas să ne ajute, 

la traversarea Zebrei, 

Binelui şi Răului, 

către Tărâmul deținut de Moarte. 


60) Înalturile unui Cer al unui Dumnezeu absent 


Ferestre de Amintiri zac sparte, 
cu pietrele Păcatelor Originare, 
aruncate de Sfinții înstrăinării noastre de Sine, 
pe care i-am rugat fierbinte, 

de fiecare dată, 

să coboare şi pentru noi, 

-dar n-au făcut-o-, 

din Icoanele ascunse, 

prin Înalturile unui Cer, 

al unui Dumnezeu absent, 

ce nu putea fi al nostru, 

cu atâtea Ameninţări și Suferinţe, 
pe care ni le-a creat, 

greşind amarnic, 

atunci când a rostit dezinvolt, 

Cuvântul Facerii, 

ce trebuia să sune diferit, 
pentru a nu dărui Morţii, 
întreaga avere de Sentimente, 
ce putea aparține Iubirii, 

în această Lume, 

care a devenit astfel, 

un tărâm al Deşertăciunii, 
Absurdului şi Dureri. 


61) Doar treptele reci 


Spune-mi Speranţă, 

încotro ai învăţat să mori, 
îmbrățişată de Umbra Destinului, 
pe care suntem obligaţi să-l urmăm, 
împreună cu lubirea, 

oricâte oprelişti, 

ne-ar ieşi în Calea noastră, 

către Moartea, 

fără de care Nimeni, 

nu poate fi împlinit vreodată. 


Doar treptele reci, 

ale cavourilor de Cuvinte, 

coboară adânc în Sufletul Amintirii, 
din țărâna căreia, 

vor înmuguri alte și alte, 
Flori de Lacrimi, 

ce nu vor mai fi nici unele, 
ale Timpului nostru. 


62) Ademenesc Moartea 


Vitrine încărcate cu Suferinţe, 
ademenesc Moartea, 

să ne aplaude Destinele, 

care ne-au pus în scenă, 
Jocurile Iluziilor Vieţii, 

pe care noi, 

Statuile Vivante, 

ale Absurdului, 

suntem forțate să le interpretăm, 
până la ultima frază, 

a Durerii, 

după care, 

putem să ne înecăm, 

în Lacrimile Cerului, 

unor Cuvinte, 

brăzdate de Fulgerele unei Iubiri, 
ale cărei Urme de Lumină Divină, 
sparge Noaptea Absurdului, 
lăsând să scânteieze, 

câteva Speranţe rătăcite, 

ce nu au puterea să ne aprindă, 
bolta Viselor, 

pe care tocmai le locuiam, 
împreună cu Flăcările Privirilor, 
gata să ne incendieze, 

bolta unor Sentimente, 

ale căror roluri, 

au fost înlăturate, 

la repezeală, 

de Non-Sensurile Existenţei, 

ce le-au aruncat, 

pe maidanele resturilor de Gânduri, 
unde nu le va mai căuta Nimeni, 
Niciodată. 


63) În realitate nici nu a fost vreodată 


Lasă-mi Doamne, 
Orizonturile, 

să mă pot rezema, 

de Zidurile care le susţin, 
măreţia şi decăderea, 
atâtor Apusuri sau Răsărituri, 
însângerate, 

de lamele ascuţite, 

ale Înţelesurilor, 

pe umerii cărora, 

ne-au fost lăsate Destinele, 
să poată iubi, 

fără să ştie, 

că toate câte sunt, 

aparțin Non-Sensurilor Existenţei, 
ale căror trupuri, 

vor deveni stelele căzătoare, 
ale unor Lacrimi, 

ce se vor prelinge, 

pe faţa Timpului, 

altor şi altor Lumi, 

fără să rămână Nimic, 

din tot acest vis al Prezentului, 
care în realitate, 

nici nu a fost vreodată. 


64) Împreună cu stropii otrăviţi 


Coroane de spini, 

înmuguresc sub Cerul de Plumb, 
al cănilor de pustiu, 

din care ne bem ploaia Clipelor, 
căzută împreună, 

cu stropii otrăviți, 

ai Non-Sensurilor Existenţei, 

ce ne spală frunțile transpirate, 
ale Cuvintelor, 

ce-au alergat fără oprire, 
întreaga distanță a Destinului nostru, 

până în acest Prezent, 

ce nici măcar nu va exista vreodată, 
în afara Iluziilor Vieţii şi Morții, 
propriilor noastre, 

Deşertăciuni. 


65) Băteau la porţile Adevărului 


Ne-am pierdut, 

în părul răvăşit de Lacrimi, 

al Clpelor, 

hipnotizate, 

de Iluziile Vieţii și Morţii, 

ce băteau la porțile Adevărului, 
fără ca noi să le deschidem, 
întru totul, 

Inimile de Jar ale Viselor, 
fiindcă ştiam, 

cât pot fi de crude, 
Deşertăciunile, 

cu Iubirea, 

atunci când erau puse, 

înaintea faptului împlinit, 

prin care ar fi trebuit să realizeze, 
că nu o vom alunga niciodată, 
dintre pereții scorojiți, 

ai propriilor noastre Simţăminte, 

pe care nu-i vom mai zugrăvi niciodată, 
fiindcă dorim să le ascultăm, 

primele Înţelesuri, 

de la Întâlnirea noastră, 

cu Destinul, 

moment, 

ce nu se va mai reîntoarce, 

Niciodată. 


66) La tălpile Străinului nostru Subconştient 


Aripile rănite ale Aşteptărilor, 

cad frânte peste gările pustii, 

din Inimile ce-au încetat să mai bată, 
ale Clipelor, 

în Sufletele cărora, 

speram să te reîntâlnesc, 

Iubire, 

alături de Îngerii Viselor, 

pentru a merge împreună, 

la Altarul Adevărului Absolut, 

unde să cădem, 

la tălpile Străinului nostru Subconştient, 
în Ochii căruia să ne privim, 
Nemurirea, 

cu ajutorul căreia să ne putem înfrunta, 
Moartea. 

67) Am fi fost şi azi împreună 


Depărtări sparte, 

de pereţii Împotrivirilor, 
Iluziilor Vieţii şi Morţii, 
ce nu ne lasă să ne apropiem, 
de Sufletul tău Iubire, 
alături de care 

am fi fost şi azi, 
împreună, 

sub acelaşi Cer, 

al unei singure Fiinţe, 
care am fi devenit, 

fără să mai ţinem cont, 
de valurile nervoase, 

ale Deşertăciunilor, 

care încearcă mereu, 

să ne sfarme, 
Nemărginirea, 

din Inimile de Jar, 

care ne-au fost stinse, 
de Absurdul, 
Non-Sensurilor Existenţei, 
pe străzile prăfuite, 

ale Timpului. 

68) Prin care trec Inimile de Vânt 


Izvoare secate de Priviri, 
bântuie deșertul fără de sfârşit, 
al Florilor de Lacrimi, 

uscate, 

de pe Ferestrele Amintirilor, 
sparte, 

prin care trec Inimile de Vânt, 
ce bat, 

spre Nicăieri, 

cănile de pustiu, 

din care, 

îşi beau Deşertăciunea, 

Zilele noastre fără adăpost, 
între Zidurile cărora, 

ne ruinăm şi noi, 

împreună cu ele, 

Speranţele, 

atât de înfrigurate, 

încât sunt nevoite, 

să se acopere, 

cu Absurdul și Deşertăciunea, 
Iluziilor Vieţii și Morţii. 

69) Cu spini de Întrebări tot mai tăioşi 


Adrese părăsite de Gânduri, 

îşi otrăvesc Sufletele Cuvintelor, 

cu spini de Întrebări, 

tot mai tăioşi, 

ce sfârtecă carnea fină a Înţelesurilor, 
în trupurile cărora ne locuieşte, 
Iubirea, 

care a îndrăznit, 

să meargă înaintea unor Icoane, 

ŞI să se roage fierbinte, 

la un Dumnezeu, 

care nu numai că nu era al nostru, 
dar şi-a mai pus şi niște sfinți, 

să ne arate Calea către Moartea, 
păzită cu străşnicie de Păcatele Originare, 
ale Absurdului, 

pentru a o determina, 

să ne părăsească. 


70) Întinderile deşertice ale Cuvintelor 


Cascade de Remușcări, 
cad în adâncurile tot mai tulburi, 

ale Sufletelor părăsite, 

până şi de Urmele Umbrelor, 
unor Revederi, 

prin trupurile cărora, 

acum bat haotic, 

Inimile de Vânt, 

ale Deşertăciunilor. 


Strigăte surde de Amintiri, 

răvăşesc întinderile deșertice ale Cuvintelor, 
atât de însetate de orice strop de Regăsire, 
încât au ajuns să sape în zadar, 

până şi în stâncile Absurdului, 

după cel mai neînsemnat Zâmbet, 

al chipului tău Iubire. 


71) Peste ţinuturile de gheaţă 


Zei de carton, 

iau foc de fiecare dată, 
de la Înţelesurile ce ard, 
ale Iubirii, 

lăsând doar Absurdul, 

să domnească, 

peste ținuturile de gheață, 
ale Cuvintelor, 

ce ne răvăşesc Sufletele, 

tot mai troienite, 

cu zăpada murdară a lerarhiilor, 
ale căror avalanșe, 

ne ucid Viitorul, 

la cererea Iluziilor Vieţii și Morții, 
pe întinderile cărora, 

trebuie să pribegim. 


72) Drumuri modernizate 


Zori rătăciţi, 

prin labirinturile fără margini, 
ale Gândurilor de smoală, 
folosite pentru a turna, 

asfaltul negru, 

al Uitării, 

de către Non-Sensurile Existenţei, 
drumuri modernizate de Durerea, 
pe care să alerge noile Speranţe, 
fără să se mai împotmolească, 

în gropile unor Amintiri, 

ale căror Urme, 

le-ar strica tălpile tot mai roase, 
ale Cuvintelor, 

pe care se sprijină, 

Moartea. 

73) Escaladând Urmele Adevărului Absolut 


Oare mai suntem noi, 

cei striviți de Timpul rece şi indiferent, 
care alergam spre Nemărginirea unei lubiri?, 
escaladând Urmele, 

Adevărului Absolut, 

al unei lubiri, 

ce credeam că ne vor ajuta, 

să ne redescoperim Trecutul, 

de dinainte de naştere, 

atunci când ne vom întâlni împreună, 
Străinul Subconştient, 

ce ştie cu siguranță Calea spre Absolut, 
ce ne va ajuta să evadăm, 

de pe tărâmurile Absurdului, 

Iluziilor Vieţii și Morţii. 


74) Știam că eşti Trecutul Viitorului meu 


Atunci când te-am văzut, 
pentru prima oară lubire, 
ştiam că ești, 

Trecutul Viitorului meu, 
de pe strada Destinului, 

pe care urma, 
să ne plimbăm împreună, 
printre adresele părăginite, 

ale Non-Sensurilor Existenţei, 
împroprietărite de Absurdul, 
Iluziilor Vieţii şi Morţii, 

încă de dinainte de a ne naşte, 
tocmai pentru ca să greşim, 

iar Păcatele Originare să fie motivate, 
de a ne îndruma cu toată forţa, 
de care mai dispune Durerea, 
spre Moarte. 


75) Inimile de gheaţă ale Cuvintelor se topesc 


Așteptări rebele, 

zac ucise în tranșeele Speranţelor, 

ce-au părăsit lupta cu noi înşine, 

dezertând, 

pe Orizonturile altor tărâmuri, 

unde ninge cu Fericire, 

peste Zorii rătăciți de Singurătatea, 

care nu-i mai găsește vreodată, 

unde până şi Inimile de gheaţă ale Cuvintelor, 
se topesc, 

devenind Lumânări de Vise, 

pe Altarele Iubirii, 

unde şi cei ca noi, 

osândiţi la Non-Sensurile Existenţei, 
Iluziilor Vieţii şi Morţii, 

pot întâlni Adevărul Absolut. 


16) O avem de achitat 


Buchete cu Flori de Cer, 

îşi varsă Norii Amintirilor, 

pe ferestrele de Jar ale Cuvintelor, 
ce ne ard Sufletele Privirilor, 

a căror cenuşă este dusă, 

de cortegiile funerare, 

ale Eternităţilor de Clipe, 

spre cimitirele Gândurilor, 

unde ne aşteaptă de fiecare dată, 
Non-Sensurile Existenţei, 

ce ne arată nota de plată, 

pe care o avem de achitat, 
Absurdului Morţii. 

77) Pe aleile pietruite cu stele căzătoare 


Porți ruinate de Priviri, 

zac ferecate, 

cu lanţurile ruginite, 

ale Gândurilor, 

ce-abia îşi mai duc, 

lacătele grele ale Cuvintelor, 

ce le ţin închise, 

ferite de Adevăr, 

fuindcă aşa vor Iluziile Vieţii şi Morții, 
să stăm cât mai departe, 

de Iubirea, 

care ne-a pierdut, 

undeva-cândva, 

încă de dinainte de a ne naşte, 

pe aleile pietruite cu stele căzătoare, 
ale unei Lumi pierdute. 

Aprecieri critice despre poezia filosofică la Sorin 
Cerin 


. Prof. univ. dr. Al Cistelecan în cadrul rubricii Avant Ja 
lettre, sub titlul Între reflecţie și atitudine apărut în revista 
Familia nr. 11-12 noiembrie - decembrie 2015, pag. 16-18, Al 
Cistelecan consideră despre poezia de meditaţie a lui Sorin 
Cerin, că: "Din cîte văd, Sorin Cerin e un fel de vulcan textual 
în continuă şi maximă erupție, cu o scriitură deopotrivă de 
frenezie şi de vituperanțe. În poezie mizează pe rafalele 
reflexive şi pe elanul sapienţial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. 
O modalitate între toate riscantă — şi nu de azi, de ieri, ci 
dintotdeauna — întrucît tinde a se amesteca unde nu e chiar 
treaba poeziei, făcînd un fel de filosofare versificată şi, vrînd- 
nevrînd, tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait Cerna în 
legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee 
şi de a subordona imaginativul conceptualului. Ce-i drept, nu e, 
pentru Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze 
şi s-o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect — nu cu răceală, ci mai curînd cu 
fierbinţeală (i s-a şi remarcat, de altfel, maniera mai profetică a 
enunţurilor). Dar cum metoda decolării lirice constă într-un fel 
de elevare a tot ce vine pînă la demnitatea articulării lor 
reflexive (de unde delestarea oricăror referinţe la imediat, fie el 
biografic, fie mai mult decît atîta), poeziile lui Cerin se 
angajează abrupt în ecuaţiile existențiale mari şi definitive şi 
nu-și pierd vremea în confesiuni domestice. Ele atacă Principiul 
realității, nu accidentele ei. Totul e ridicat astel la o demnitate 

problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă altceva în 
comun cu expresioniștii) a majusculei, prin care se instaurează, 
brusc şi imprevizibil, fie smerenia în faţa radicalului, fie panica 
în faţa majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin face 
exces şi risipă de majuscule, astfel încît de la o vreme ele nu 
mai creează nici panică, nici evlavie, căci abundența le sedează 
efectele de acest gen şi le perverteşte într-un soi de 
grandilocvenţă. Celălalt mecanism de elevare în demnitate se 
bizuie pe o anumită — poate asumată, poate premeditată — 
emfatizare discursivă, pe o îngroşare lexicală şi pe o declamaţie 
de profunde şi de grave. Se insinuează — de nu cumva se chiar 
instaurează — şi aici o evidentă procedură de rețetă imaginativă, 
redundantă peste tolerant. Cum e şi normal — ba chiar inevitabil 
— într-o lirică de reflecţie ce vrea să se coaguleze în jurul unor 
nuclee conceptuale, modalitatea imediată de sensibilizare a 
acestor noduri conceptuale constă în materializarea 
abstracțiilor; senzualizarea lor e chiar modul lor de epifanizare 
lirică. Dar la Sorin Cerin mecanica imaginativă se bazează pe o 
simplă genitivizare materializantă a abstracțiilor (de unde 
imagini nesfirşite de genul ”spinii Adevărului”, ”coşarii 
Împlinirilor”, ”periile Amăgirii” etc., etc.), sub care stă cel mai 
adesea un buton de personificare. Pe scala decantării în 
metafore stăm, astfel, doar pe primii fuştei, ceea ce produce, 
simultan, un efect de candoare imaginativă (sau discursivă), dar 
şi unul de uniformizare. Probabil însă că această încredere în 
procedeele primare se datorează mizei pe decantarea gîndului, 
miză care lasă în subsidiar acțiunea imaginativă (iar pe cea 
simbolizantă cu atît mai mult) ca atare. 


Dar nu cîte şi nici ce idei bîntuie prin poeziile lui Sorin Cerin 
sunt, totuşi, lucrul cel mai relevant (ideea, în general, dar şi în acest 

caz particular, are un grad de indiferență la lirism). Dimpotrivă, în 
mod oarecum paradoxal, decisivă, nu doar definitorie, e atitudinea în 
care ele se strîng, afectul în care coagulează. Sub aparenţa unui 
discurs proiectat pe ”gînd”, Sorin Cerin promovează, de fapt, un 
lirism (cam pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un fel de 
penitență atitudinală, o hieratizare a afectelor violente. Stratul 
pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe 
fond, un exasperat de starea lumii şi de condiția omului şi pornind 
de aici exersează sarcasme (crunte cel puţin ca şuvoi) pe seama 
"Societăţii de consum” sau pe cea a deșertăciunii "Iluziilor 
Existenţei”. E o febră imprecativă care dă elan versurilor, dar care, 
mai ales, pune în vedetă discursivă exasperarea în faţa acestei 
degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinţei) în lumea de azi. 
Iritarea în faţa coruperii sacrelor ajunge la culme în versuri de 
maxim tupeu blasfemic (”Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puțin 
provocatoare şi "infamante” la adresa Dumnezeirii); asta nu se 
întîmplă însă decît din pricina intensității şi purității propriei 
credințe (Ștefan Borbely a evidenţiat îndestul energia fervorii din 
poezia lui Cerin), dintr-un fel de absolutism devoţional. Căci nu 
lirică de provocare şi de imprecare face, de fapt, Cerin, ci 
dimpotrivă: lirică de devoțiune disperată şi înflăcărată, prin care-l 
caută ”pe Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale lăcomiei 
Iluziei Vieţii”. E febra devoţională de pe reversul imprecaţiilor şi 
sarcasmelor, dar tocmai ea e cea care contaminează toate poemele. 
Dintr-un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o lirică de 
reflecţii." 

Prof. univ. dr. Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira 
Sorohan în Convorbiri literare unde face referire la un articol scris 
de Magda Cârneci referitor la Transpoezie, şi publicat în România 
literară unde se specifică ce anume este poezia veritabilă, genială, 
marea poezie pe care o râvnesc poeţii ultimului secol, Elvira 
Sorohan, specifică în cronica dedicată poeziei ceriniene din 
Convorbiri literare, numărul 9, (237), paginile 25-28, 2015 sub 
titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e 
poezie, invocînd un termen creat de Magda Cârneci, mai citesc 
totuşi poezia de azi şi acum încerc să spun ceva despre una anume. 
Nemulţumită de „insuficienţa poeziei contemporane”, în acelaşi 
articol din „România literară”, în mod rezonabil poeta acuză, în 
bloc, cum că ceea ce „livrează” acum creatorii de poezie nu sînt 
decît notații ale „micului sentiment”, „mici disperări” şi „mici 
gîndiri”. Parafrazîndu-l pe Maiorescu, asprul critic al diminutivelor 
cultivate de Alecsandri, nu poţi spune decît că poezia rezultată din 
astfel de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de inspiraţie, 
acea tensiune psihică, specifică oamenilor de artă, o trăire spontană, 
ce face să se nască, incontrolabil, creația. E momentul inspirativ, în 
cazul poeziei, încărcat de impulsuri afective imposibil de înfrînt 
raţional, un impuls pe care îl ai sau nu-l ai şi de care e responsabilă 
vocaţia. Simplu, asta e problema, ai vocaţie, ai inspirație. Nu prea 
am o părere formată despre poezia Magdei Cârneci şi nici nu pot şti 
cît de des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Şi totuşi, în numele breslei, 
preocuparea poetei pentru dorita stare se concentrează interogativ: 
„... întrebarea capitală care se pune este următoarea: cum să facem 
să avem acces mai des, mai controlat, şi nu doar prin accident, la 
acele stări intense, la dispreţuita ««inspiraţie»»> la acele niveluri altele 
ale noastre, pentru care poezia a fost întotdeauna un martor (sic!) 
privilegiat”. Nu ştim cui aparţine disprețul, dar ştim că inspiraţia e a 

poetului născut şi nu făcut. Acesta din urmă nefiind decît un 
meşteşugar, un artifex. 

Am în faţă trei plachete de versuri ale puţin cunoscutului şi 
nu lipsitului de inspiraţie poet, Sorin Cerin, ordonate într-o logică 
descrescendo, uşor de înţeles, Nonsensul existenței, Marile tăceri, 
Moartea, toate apărute în 2015, la Editura Paco, din Bucureşti. După 
ideile titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată cu 
majuscule. Este, în fond, o expresie moştenită din vocabularul 
consacrat al existenţialiştilor, deajuns ca să bănuieşti ce marcă vor 
avea poeziile. Înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cât de grav trăieşte 
întru această idee deloc nouă. Şi nu e nouă pentru că rădăcinile 
existenţialismului, modern reformulat, îşi trag seva din scepticismul 
biblicului, melancolicului Eclesiast, descurajat, în conştiinţa tragică 
a finitudinii ca destin. Este regele biblic un existentialist avant la 
lettre. El descoperă că „vreme e a te naşte şi vreme e să mori”, în 
rest, „totul e vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a fost 
intens susţinut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existenţialismului statuat mai poate interesa fiinţa zilelor 
noastre, sclava imaginii vizuale şi a internatului, doar prin adaptări 
ori actualizate adaosuri complementare ideii centrale şi nu în cele 
din urmă, prin puterea întoarcerii asupra sinelui. Este cam ceea ce 
încearcă să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să orienteze 
cititorul spre a căuta un anumit gen de poezie cultivată în aceste 
plachete (cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. Dar, cît 
de adîncă şi cît de personală e meditaţia, n-o poţi spune decît la 
sfîrşitul lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, 
uşor de recunoscut, este acum redistribuit într-o altă topică, ceea ce 
conduce la combinaţii surprinzător de noi, unele îndrăzneţe, ori 

teribil de dure, cum sînt cele ce vizează biserica. Citind numai unul 
dintre cele trei volume e ca şi cum le-ai citit pe toate, se cîntă pe 
aceeaşi coardă, cu minime înnoiri de la o poezie la alta. Poetul se 
închide într-o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce 
ţin de mediul de astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau înţelepţii, 
„fiul Evei nu trăieşte într-o lume lipsită de vaiete”. Ambiţia de a-şi 
construi o meditaţie personală, imposibil de realizat la nivelul 
vocabularului poetic deja obosit, e compensată de arta combinației 
cuvintelor, fără să poată evita frecvenţa redundantă a unor sintagme. 
Cea mai frecventă, uneori plasată voit şi de două ori în aceeaşi 
poezie, este „lluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia 
ideea de „Nonsens al Existenţei”. Sînt preferate serii de cuvinte 
scrise cu majusculă: „Clipă”, „Nemurire”, „Iluzie”, „Absurd”, 
„Tăcere”, „Moarte”, „Eternitate”, „Adevăr Absolut”, „Vis”, „Liber 
Arbitru”, „Păcatul Originar”,  „lubirea”,  „Singurătatea”, 
„Înstrăinarea”, „Dumnezeu” şi multe altele. Sintagma care aduce 
aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce 
susține ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului „iluziei 
vieţii”, înăuntru, nu în afară. Aici să mai amintim de maniera de a 
distinge cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale poeziilor. 
Şi mai e o particularitate, punctuaţia. După fiecare vers, încheiat sau 
nu ca înţeles, gramatical sau nu, e pusă virgula; punctul e pus de 
preferință numai după ultimul vers. Altfel decît Eclesiastul biblic, 
poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. 
Semnificațiile se aglomerează în una şi aceeaşi poezie, cum € 

Ierarhia Deşertăciunii. Dar nu e singura. De vină poate fi realitatea 
contemporană care provoacă pe multiple planuri sensibilitatea 
poetului. Cuvîntul „deşertăciune” e angajat într-o combinaţie gravă, 
tăioasă, pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, f la Sartre, lăsate în urmă de 
conştiinţa absurdului existenţei. Am trimis la poezia Industrie a 
Cărnii Existenţiale: „Plugul Deşertăciunii sapă adînc,/ în ţărîna 
Existenţei,/ vrînd să însămînţeze genele Iluziei Vieţii,/ pentru a naşte 
Lumea,/ după o gestație prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ ...corbii 
negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd, de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, nonsens, 
nihilism, dezabuzare, visuri făcute scrum, toate acestea şi altele se 
vor multiplica, recombina caleidoscopic, în toată creaţia cuprinsă în 
aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înţelesul, soarta „cuvîntului” nu e aceeaşi, pare să 
meargă spre epuizare, ca şi forţa de înnoire a poeziei. Au şi 
cuvintele soarta lor, în afară de poezie, cum zice poetul. La început, 
paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din semantica 
existenţialistă. Alteori, „Stoluri de Cuvinte,/ brăzdează cerul 
Amintirilor”. În registru schimbat, cuvîntul e chinuit ca instrument 
al presei, violentă, pe drept incriminată de poet: „Cuvinte lacustre,/ 
plîng în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: 
„La măcelăria Cuvintelor,/ în colţul străzii Destinului, se vînd 
ciolane de fraze stricate,/ pulpe de înţelesuri pentru prăjit,...”. Şi cu 
acest fragment am ilustrat originalitatea combinațiilor verbale 
resentimentare, ce defulează o atitudine poetică provocată de revolta 
împotriva nonsensului existenței. În cele din urmă e metaforizată 
„iarna Cuvintelor,/ care ningeau peste Zilele noastre,...” şi e 

deplînsă soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici 
cuvintele s-au întors la poezie. 

Însă, cuvîntul e numai instrumentul ce nu e numai al poetului, doar a 
lui e problema de fond a existenţei iluzorii, resimţită ca atare în 
termenii existenţialismului de la începutul secolului 21. Acesta e 
miezul, laitmotivul zecilor de poezii semnate de Sorin Cerin, 
distribuite studiat, presupun simbolic numerologic, în fiecare 
plachetă cîte 77, nici una în plus sau în minus. Din sămînţa acestei 
idei generos semănate, se ridică pentru poetul obosit de atîta 
frămîntată gîndire: „lerburi de întrebări ce unduiesc alene peste 
pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale 
Uitării.” Nota meditativă a acestor versuri nu e cu totul descurajantă. 
Poetul nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă voinţă 
de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de 
rezumat al discursului poetic, concentrat în poezia /erarhia 
Deşertăciunii, încheiată, în termenii contemporaneităţii absurdului. 
E un mod de a reînnoi ceea ce s-a mai spus, că „mîncăm absurd pe 
pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || Demolăm 
pilonii Naturii Iluziei Vieţii,/ încercînd să punem în locul lor,/ Un 
Vis cu mult mai străin de noi înşine. || Ruinăm slăbiciunea, ... 
devenind propriile noastre epave,/ ce rătăcesc spre nicăieri. || ... Să 
fie ochii Societăţii de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană 
prinsă de pereţii reci şi insensibili,/ ai unei catedrale a desfriului, 
cum este Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor se 
remarcă substantivul grav ce anulează cu totul sacralitatea 

catedralei. E un transfer de semnificaţii fabricat de revolta 
permanent revărsată asupra tipului de societate în care trăim. Viaţa 
noastră, se lamentează poetul în Feline Existenţiale: „se vinde 
scump la tejgheaua Destinului,/ pentru a da gust Desfriîului,/ abonat 
cu cartelă de plăceri în regulă, la Societatea de Consum."”... 
„Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale 
momentului”. Limbajul violent, ca săgeți poetice aruncate şi contra 
degradării teribile a politicului, defulează o revoltă de tip nihilist, 
ridicată la rang de principiu. Ținta absolut actuală este încă şi mai 
evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum 
Foamete,/ drept mari atleți ai tăierilor de venituri./ Cîntarele false şi 
isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte specifice 
din limbajul marelui gînditor existențialist care a fost misticul 
Kierkegaard. După cum atitudinea clar atee, cînd e vorba de 
Dumnezeu şi biserică în poeziile lui Cerin, actualizează durități de 
limbaj, cu particularităţi ale existenţialismului sartrean, în timp ce 
Matematica existenţeişi multe alte poezii ne readuc în memoria 
culturală imaginea acelei „monde casse "percepută critic de 
francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintii plachete, este Desfriu. Sînt 
încercări de a da definiţii, de a pune în relaţie lucrurile prin 
inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea ființei care scrie o 
asemenea poezie, vine nu numai din conştiinţa căderii omului în 
lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. ÎInterogaţia, 
din poezia Desfriu, care pare că lasă cititorului libertatea de a da 
particulare răspunsuri, e un tertip al poetului conştient de ceea ce 
afirmă la modul mascat: „Existenţa este o nălucă prinsă între două 
vise, Spaţiul şi/ Timpul./ Pacea va fi mereu datoare Războiului cu 
propriile ei/ arme, Deşertăciunea Democraţiei şi Dictatura./ Care 

desfrîu nu-şi are mănăstirea sa şi care crimă,/ democraţia ei?” Poezia 
continuă cu o nouă definiţie a „Existenţei” ca „joc de noroc”, 
însoţită de „Speranţă”, niciodată lăsată în voia „liberului arbitru”, 
care i-ar da omului libertatea de a schimba ceva. Rămîne numai 
libertatea fiinţei de a judeca propria existenţă, etern îngrădită să 
poată depăşi absurdul. 

Natura demonstrativă a poetului îl condamnă, extroversiv, la excese, 
încît risipeşte prea generos ce a adunat cu greu din biblioteca 
propriei vieţi şi a cărților. Paradoxal, acelaşi temperament e sursa 
puterii de a trăi autentic sentimentul de alienare, de înstrăinare şi 
accentuată singurătate, pînă la a-şi simţi sufletul ca o „casă în 
ruină”, din care, plecată, fiinţa căzută în „neant”, mai are şansa de a 
fi sortită „Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui 
poet nu-i lipseşte inspiraţia rîvnită de alţii, cum scria poeta Magda 
Cârneci, dar el trebuie să se ferească de pericolul de a rămîne un 
artifex, şi, încă, să nu calce prea apăsat pe urmele din Bacovia ori 
Emil Botta, spre a nu le desfigura prin exces. 


. Ana Blandiana: "Poezia de meditaţie pe care o scrie Sorin 
Cerin nu este o versificare de adevaruri filozofice, ci o împletire 
de revelații despre aceste adevaruri. lar raportul dintre 
intensitatea acestor revelații şi îndoiala din care sunt construite 
adevarurile este chiar piatra filozofală a acestei poezii. De altfel, 
secretul de a putea fixa fulgerul revelaţiei este o problemă la fel 
de subtilă ca şi aceea a păstrării energiei solare din zilele calde 
în cele reci." 

. Prof. univ. dr. Theodor Codreanu: „Sorin Cerin este un 
gânditor aforistic paradoxist, de o mare mobilitate a minţii, 
mânuind cu măiestrie antitezele, îmbinându-le oximoronic sau 
alternându-le chiasmatic în probleme cu mize majore din viaţa 
noastră spirituală şi socială. Poezia din Liberul arbitru este o 
prelungire a manierei sale de meditaţie, impregnând-o şi cu o 
doză potrivită de kynism (în sensul dat cuvântului de Peter 

Sloterdijk), reuşind, totodată, performanța de a rămâne pe 
teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

. Prof. univ. dr. loan Holban: „Despre expresivitatea şi 
bogăţia înțelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în Marile 
Tăceri, o poezie a sentimentului religios, nu de amvon, însă, ci 
în gînd cu Dumnezeu, în meditaţie şi în fulgerarea gîndului spre 
clipa Creaţiei. Poezia lui Sorin Cerin este a unui alt Cain 
rătăcind în pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i se surpă 
orizontul sufletului în ploi de foc şi urme de plumb”. 

. Prof. univ. dr. Maria Ana Tupan: "Meditaţiile lirice ale 
lui Sorin Cerin au ceva din amestecul paradoxal de disperare şi 
energie a revoltei din eseurile filosofice ale lui Emil Cioran. 
Sesizarea tragismului şi grotescului existenţei nu conduce la 
paralizie psihică, ci la nihilism exorcizant şi blasfemitor. Sfada 
cu “adulterinul Dumnezeu” — apelativ şocant dar foarte expresiv 
pentru idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă accente 
sarcastice în vignetele unei Biblii desacralizate, cu un Creator 
care meştereşte firmamentul la o masă de fierar şi un Diavol în 
care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, 
băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi mortale 
pentru logica identităţii de pe un nivel ontologic în altul admirăm 
aici, ci şi tropismul de o barocă inventivitate al unui Eucharist pe 
dos, căci într-un univers al vieţii spre moarte, cel care se frânge e 
spiritul, cuvântul, pentru a revela un ... trup deleuzian, animalic, 
descris ca minuţioasa hartă anatomică a unui student medicinist. 
Poetul ne surprinde prin noutatea şi revelaţia definiţiei aforistice, 

căci, după primul moment de surpriză, acceptăm peisajul moralizat 
al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte fiinţa umană ca aflându-şi autenticitatea în multiplicarea 
mentală a realităţii terne şi ca proiect existențialist”. 


. Prof. univ. dr. Mircea Muthu: "Disperarea de a găsi un 
Sens existenţei contemporane aluvionează testimoniul poetic al 
lui Sorin Cerin în care amurgul limbajului, asociat cu „clepsidra 
spartă” a timpului, este resimţit — cu acuitate tragică — de 
„cuvintele noastre torturate”. 


"Meditaţia, întoarsă spre sine însăşi de „oglinzile întrebării”sau de 
către „ochii” fabuloşi ai Oceanului nesfârşit, se automacerează la 
aceeaşi temperatură febrilă, de arc voltaic, enunțată — in nuce — de 
sintagma „ploilor de foc”. 


. Prof. univ. dr. Cornel Ungureanu: " Sorin Cerin propune 
un discurs poetic despre felul de a trece "dincolo", o reflecţie şi 
o îngândurare care are nevoie mereu de majuscule. Cu 
majuscule, cuvintele pot să suporte accentele apăsate ale 
autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin 
ritualizează timpurile  deconstrucției poetice, dacă e să 
înţelegem cum se cuvine desfăşurarea versurilor sub steagul 
titlului." 
. Prof. univ. dr. Ion Vlad: "Sorin Cerin si-a definit poemele 
din volumul "Marile Taceri""poezii de meditatie" Fara indoiala, 
reflexivitatea e dominanta creatiei sale, prezidate de interogatii, 
revolta, nelinisti si o dramatica cercetare a TACERII, topos al 
indoielilor, al cutezantei si al aventurii spiritului in permananta 
cautare a adevarului; poezia sa urmeaza unei axiologii de un 
intens dramatism. E lirica luciditatii,a meditatiei si a lirismului 
autentic". 

Lect. univ. dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, unde 
îşi identifică modelele exemplare în profesorii lon Vlad şi 
Mircea  Muthu, Sorin Cerin îşi construieşte şi poezia 
intertextual, pentru că poetul Marilor Tăceri îşi declară peste tot 
maeştrii, identificaţi aici, intrinsec, cu Blaga (prin reflecţie 
filozofică şi structură prozodică uneori voit calchiată după 
Poemele luminii) şi Arghezi. Însuşi titlul volumului, Marile 
Tăceri, impune imperativul unui dialog implicit cu poezia lui 
Arghezi purtând acelaşi titlu. Căutărilor febrile din Psalmii 
arghezieni ale unui Dumnezeu chemat să se arate, le răspund 
aici interpelările fără odihnă ale unui apostat credincios, care se 
sfâşie, în pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, între 
blestem incantatoriu şi rugă deghizată, de veşnic îndrăgostit, 
fără putinţă de a-şi declina, în realitate, fervoarea, deşi cuvântul 
experimentează, estet, întregul lexic blasfemiant şi apocaliptic. 
O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu 
celălalt sau spaima suprapunerii cu el, într-o lume al cărei sens 
este rătăcit în „tenebrele lagărelor de idei”, la interferența unui 
timp şi unui spaţiu ajunse “la capăt de hotar ” -, naşte, in litania 
“a rebours, semnele creaţiei mântuite, în plin festin cinic, “pe 
masa olarului iubirii” 

Conf. univ. dr. Călin Teutişan: "Poezia lui Sorin Cerin 
declamă o fatală nostalgie a Sensului. Gândirea poetică încearcă 
recuperarea lui, din fragmente disparate, readuse la un loc prin 
travaliul liric, închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referință al acestor poeme, 
traversate, când şi când, de parabole ale realului, "citit" în cheie 
simbolică, dar şi ironică. Cinismul lipseşte cu desăvârşire din 
versurile lui Sorin Cerin. Aceasta înseamnă că personajul liric 
ce cuvântă în paginile de faţă, mai exact conştiinţa lirică, pune o 

presiune etică asupra realităţii, forțând-o astfel să-şi asume 
propriile adevăruri uitate." 

Prof. univ. dr. Cornel Moraru: "Profet al neantului 
existențial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei”, deşi exprimă mai mult îndoieli decât 
certitudini şi întrebări decât răspunsuri. Intensitatea implicării în 
acest demers liric atinge, pe rând, cote extreme: de la jubilaţie la 
sarcasm şi de la indignare, din nou, la extaz..." 

Prof. univ. dr. Ovidiu Moceanu: "Prin cimiterele viselor, 
volumul semnat de Sorin Cerin, poezia marilor întrebări 
existenţiale îşi caută un nou statut, construind, în texte care 
comunică subteran, un chip al omului interogativ. "Catedrala 
existenţei” are capcanele ei, "Adevărul absolut" pare de neatins, 
"Crinii albi ai adevărului" pot ucide, "dacă nu-şi aeriseşti 
cămara minţii”, cul poetic descoperă mai degrabă un 
"Dumnezeu prea amar"... Toate acestea sunt expresii ale unei 
stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se încadrează 
textele lui Sorin Cerin. Autorul le înglobează toate trei într-o 
formulă personală, aparent desuetă estetic, rostind însă cu suflu 
de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false 
valori sfîrşeşte pentru a putea regenera prin Cuvînt". 

Prof. univ. dr. Ştefan Borbâly: "Spirit profund şi sincer 
religios, Sorin Cerin caută disperat după diamantul ascuns în 
negurile  molozului, ale cenuşii. Un întreg arsenal al 
modernităţii negative - căni ale pustiului, apa uitării, abatoare, 
sărbătoarea continuă a suferinţei, maimuța de lemn putrezit etc., 
etc. - e chemat să denunțe, în versurile sale, "armele letale ale 
societăţii de consum" şi "ospiciul” alienării prin mercantilizare 
a existenţei noastre de fiecare zi. Tonul e apodictic, pasional, 

profetic, nu admite nuanţe sau replici. "Noii paşi ai credinţei” 
sunt enunțați peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să fie 
preocupat exclusiv de retorica eschatologică, întrezărind 
decădere, demisie morală sau ruine cam peste tot pe unde-l 
poată paşii sau privirile" 

Gheorghe Andrei Neagu: "Definitoriu pentru acest autor 
pare să fie pe drept cuvânt, îndoiala, drept piatră de temelie a 
poemelor sale (Greșeala pag.73). ÎL felicit pe autor pentru 
cutezanţele sale stilistice din "Din ochii luminii divine pag. 81 
precum şi din celelalte păcate cuibărite în sânul lui creator. Cred 
că literatura română are în Sorin Cerin un scriitor al mileniului 
3 care trebuie abordat cu mai multă insistență de critica de 
specialitate" 

Marian Odangiu: “Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o lume 
din ce în ce mai distorsionată valoric (şi distorsionantă în 
acelaşi timp!), dispariţia unor repere fundamentale - atrăgând 
după sine interogaţii copleşitoare şi infinite nelinişti -, absenţa 
tot mai tulburătoare a unor Adevăruri care să deschidă calea 
spre Mântuire, îndoielile profund demotivante asupra Sensului 
Vieţii, absurd înălţat la rang de rațiune existenţială alimentează 
spaima şi angoasele poetului. Versurile sale dezvoltă astfel o 
veritabilă retorică a disperării, în care, aidoma unei insecte 
halucinate de Lumină, autorul lansează întrebări fără răspuns, 
caută confirmări acolo unde acestea au intrat de mult în 
disoluţie, navighează îndurerat dar lucid printre imagini şi 
metafore de elevată şi convingătoare pregnanță, construieşte 
scenarii apocaliptice despre Viaţă, Iubire şi Moarte...” 

Eugen Evu: "...cărțile par a fi obiecte de cult-cultură- 
proprie testamentară ale unui ceremonial, ...al neo-cunoaşterii, 
platonic-socratice sub semnul “Guvernământului General al 
Genezei” bunăoară. Ceea ce merită considerat este şi 
imperativul transparent al autorului de a comunica în limba 
natală, românească. Singurătatea atribuită Sacrului este totuşi a 

fiinţei umane în ipostaza ei reductivă, a condiţiei umane... Cum 
Vinea scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur personal, în 
mare parte asumat, nota bene. În volumul Politice, la extrema 
lui H. R. Patapievici poetul este bine-ştiutor al problemei 
eliadeşti, al “căderii umanului în zoon politikon”... Între 
raționalism şi iraționalism, Sorin Cerin navighează pe Oceanul 
Interconnection." 

